壽李仲明同知
作者：陸文圭
朝代：宋

paragraphs: 新息父賈彪，南陽母杜詩。
束吏如官奴，護民如嬰兒。
李侯妙政術，千古同襟期。
高寒月半弓，清粹玉一規。
掘菜朝爲虀，脫粟暮作糜。
但聞讀書聲，不聞兒啼饑。
褚衣敝再浣，櫪馬瘦莫騎。
今朝侯生辰，父老持酒巵。
厨傳寂如水，不知侯所之。
介壽古有言，此意亦復辭。
獨立古梅下，遥赴天仙期。